b'\n_START_ARTICLE_\nMike Hawthorn\n_START_SECTION_\n\xc5\xbdivljenjepis\n_START_PARAGRAPH_\nJohn Michael Hawthorn, bolj znan kot Mike Hawthorn je bil britanski dirka\xc4\x8d Formule 1, svetovni prvak v sezoni 1958, ki ga je osvojil kljub eni sami zmagi tisto sezoni (Stirling Moss je osvojil recimo 4, Tony Brooks pa 3), je pa zato osvojil kar sedem uvrstitev na stopni\xc4\x8dke (Moss 5, Brooks 3) in \xc5\xa1tiri najbolj\xc5\xa1e \xc5\xa1tartne polo\xc5\xbeaje (Moss 3, Brooks 1), ki so takrat prinesli eno to\xc4\x8dko. Toda Moss je na zasli\xc5\xa1anju po Veliki nagradi Portugalske gentlemansko pri\xc4\x8dal v korist Hawthorna in tako so komisarji umaknili njegovo diskvalifikacijo drugega mesta, ki bi Mossu na koncu prinesla naslov. Leta 1955 je bil zmagovalec ameri\xc5\xa1ke dirke 24 ur Le Mansa, ki jo je dobil kljub temu, da je bil udele\xc5\xbeen v tragi\xc4\x8dni nesre\xc4\x8di, v kateri je umrlo kar 80 gledalcev. Le nekaj mesecev po dirka\xc5\xa1ki upokojitvi, leta 1959 je umrl v prometni nesre\xc4\x8di, ki \xc5\xa1e do danes ni popolnoma pojasnjena.'